行路難二十篇（幷序） 第四章明無相虛融
作者：傅翕
朝代：唐

paragraphs: 君不見決定法中無決定，虛妄顛倒是菩提。
若心分別菩提法，分別菩提還復迷。
若了此迷無分別，迷與分別即菩提。
分別菩提非一異，恒一同體不相離。
安住性空真實性，空性無空亦不齊。
同體大悲含一切，故知真性不乖迷。
只此昏迷即無性，亦復不論齊不齊。
若捨塵勞更無法，喻若蓮花生淤泥。
如來法身無別處，普通三界苦泥犁。
三界泥犁本非有，微妙誰復得見蹊？
行路難，路難本自是泥洹。